PMIndiaData/PMIndiaSum huggingface dataset:
کابینہ نے جمہوریہ ہند کی نیشنل ڈیزاسٹر مینجمنٹ اتھارٹی اور جمہوریہ مالدیپ کی نیشنل ڈیزاسٹر مینجمنٹ اتھارٹی کے درمیان ڈیزاسٹر مینجمنٹ کے شعبے میں تعاون سے متعلق مفاہمت نامے (ایم او یو) کو منظوری دی

وزیر اعظم کی زیر صدارت مرکزی کابینہ نے 2 اگست 2022 کو جمہوریہ ہند کی نیشنل ڈیزاسٹر مینجمنٹ اتھارٹی اور جمہوریہ مالدیپ کی نیشنل ڈیزاسٹر مینجمنٹ اتھارٹی کے درمیان تعاون سے متعلق دستخط شدہ گزشتہ تاریخ سے اطلاق رکھنے والے مفاہمت نامے (ایم او یو) کو منظوری دے دی ہے۔ فوائد: ایم او یو ایک ایسا نظام قائم کرنے کی کوشش کرتا ہے، جس کے تحت ہندوستان اور مالدیپ دونوں ایک دوسرے کے ڈیزاسٹر مینجمنٹ میکانزم سے مستفید ہوں گے اور اس سے ڈیزاسٹر مینجمنٹ کے میدان میں تیاری، ردّعمل اور صلاحیت سازی کے شعبوں کو مضبوط بنانے میں مدد ملے گی۔ ایم او یو کی نمایاں خصوصیات: i. فریقین ایک فریق کی درخواست پر اپنے علاقے میں بڑے پیمانے پر ہونے والے آفات کے وقت، ہنگامی امداد، ردّعمل، انسانی امداد کے میدان میں باہمی تعاون کو بڑھائیں گے۔ ii. فریقین معلومات کا تبادلہ کریں گے اور تجربات اور آفات کے تئیں ردّعمل، تخفیف، منصوبہ بندی اور تیاری کے بہترین طور طریقوں کا اشتراک کریں گے۔ iii. فریقین سیٹلائٹ ریموٹ سینسنگ ڈیٹا اور تباہی میں مؤثر طریقے سے تخفیف کے لیے خلائی ٹیکنالوجی پر مبنی ایپلی کیشنز کی مہارت کا اشتراک کریں گے، جس میں آفات کی روک تھام اور خطرے کی تشخیص سے متعلق معلومات کا تبادلہ شامل ہے۔ iv. فریقین جدید انفارمیشن ٹکنالوجی، قبل از وقت وارننگ سسٹم، ریموٹ سینسنگ، سیٹلائٹ کمیونیکیشن اور نیویگیشن سروسز کے شعبے میں تعاون کو وسعت دیں گے۔ v. آفات کے خطرے کو کم کرنے میں سیکٹورل مین اسٹریمنگ کے لیے تربیت اور صلاحیت سازی کے پروگرام پر غور کرنے کے لیے، فریقین قلیل اور طویل مدتی تربیت کے لئے ایمرجنسی مینجمنٹ سروس کے سینئر اہلکاروں اور ریسکیو اہلکاروں کو تربیت دینے کے مواقع فراہم کریں گے۔ vi. فریقین ملکی اور بین الاقوامی نمائشوں کے ساتھ ساتھ دونوں ممالک میں منعقد ہونے والی مشقوں کے بارے میں معلومات کا تبادلہ کریں گے اور تحقیق، معلومات کے تبادلے، فیکلٹی سپورٹ پروگرام، آفات کے خطرے میں کمی لانے کے شعبوں میں دستاویز سازی اور ڈیزاسٹر ریزیلینس و موسمیاتی تبدیلی کی موافقت سے متعلق اکیڈمک پروگراموں میں بھی تعاون کریں گے۔ vii. فریقین ڈیزاسٹر مینجمنٹ سے متعلق دیگر سرگرمیوں میں مزید تعاون کا تعین کریں گے۔ viii. فریقین اپنے ساحلی علاقوں میں سمندری آفات کی وجہ سے سونامی ایڈوائزری، طوفان میں اضافے، ہائی ویو الرٹ، متعدد طرح کے خطرات سے متعلق معلومات اور اور متعدد قسم کے خطرات کی تشخیص کا تبادلہ کر سکتے ہیں۔ ix. فریقین عددی موسمی پیشین گوئی (نیومیریکل ویدر پری ڈکشن – این ڈبلیو پی) مصنوعات اور ایکسٹنڈیڈ رینج فارکاسٹ (ای آر ایف) کے بارے میں معلومات کا تبادلہ کرسکتے ہیں۔ x. فریقین معلومات کا تبادلہ کر سکتے ہیں، جن میں ہندوستان کی طرف سے مصنوعات اور معلومات کی تقسیم کے ریئل ٹائم تجزیہ (آر اے پی آئی ڈی) تک رسائی کی فراہمی شامل ہے، تاکہ ہندوستانی موسمی سیٹلائٹ ڈیٹا کی تصویر کشی کی جاسکے اور ساتھ ہی آئی ایم ڈی کے ذریعہ این ڈبلیو پی اور سیٹلائٹ موسمیات سے متعلق تربیت دی جاسکے۔ xi. فریقین ایک سالانہ ڈیزاسٹر مینجمنٹ مشق شروع کریں گے، جو دونوں ممالک کی مختلف جغرافیائی ترتیبات (سیٹنگ) میں منعقد کی جائے گی۔
وزیراعظم نے رام نومی پر لوگوں کو مبارکباد دی ہے

وزیراعظم جناب نریندر مودی نےرام نومی کے موقع پر لوگوں کو مبارکباد دی اور سبھی کے لئے آسودگی، چین اور خوشحالی کی تمنا کی ہے۔ اپنے ایک ٹوئیٹ میں وزیراعظم نے کہا: ’’اہل وطن کو رام نومی کی ڈھیروں نیک خواہشات ۔ بھگوام رام کی مہربانی سےہر کسی کو زندگی میں سکھ، چین اور خوشحالی حاصل ہو۔ جے شری رام!‘‘
وزیر اعظم نے کانسے کا تمغہ جیتنے پر لوپریت سنگھ کو مبارکباد دی

وزیر اعظم جناب نریندر مودی نے مردوں کے 109 کلوگرام وزن اٹھانے کے زمرے میں کانسے کا تمغہ جیتنے پر لوپریت سنگھ کو مبارکباد دی ہے۔ وزیر اعظم نے ٹویٹ کیا؛ ”مردوں کے 109 کلوگرام وزن اٹھانے کے زمرے میں کانسے کا تمغہ جیتنے کے لیے لوپریت سنگھ کو مبارکباد۔ نوجوان اور متحرک لوپریت نے اپنے پرسکون مزاج اور کھیلوں کے تئیں لگن سے سب کو متاثر کیا ہے۔ مستقبل کی تمام کوششوں کے لیے ان کے لیے نیک خواہشات۔“
کابینہ نے سیاحت کے شعبے میں ہندوستان اور رومانیہ کے درمیان مفاہمت نامہ کو منظوری دی

نئی دہلی،10 اکتوبر/ وزیراعظم جناب نریندر مودی کی سربراہی میں مرکزی کابینہ نے سیاحت کے شعبے میں ہندوستان اور رومانیہ کے درمیان ایک مفاہمت نامہ کو اپنی منظوری دے دی ہے ۔ پچھلی تاریخوں سے اس کا نفاذ ہوگا۔ دونوں ملکوں نے اس مفاہمت نامہ پر دستخط ستمبر 2018 میں کئے تھے۔ جب نائب صدر جمہوریہ ہند نے رومانیہ کا دورہ کیا تھا۔ اس مفاہمت نامہ کے اہم مقاصد حسب ذیل ہیں۔ سیاحت کے شعبے میں دو طرفہ تعاون کو بڑھانا۔ سیاحت سے متعلق معلومات اور اعداد و شمار کا تبادلہ ، ہوٹلز اور ٹور آپریٹروں سمیت سیاحت شراکت داروں کے درمیان تعاون کی حوصلہ افزائی کرنا ۔ سیاحت اور مہمان نوازی کے سیکٹروں میں سرمایہ کاری۔ ٹور آپریٹروں ؍ میڈیا؍ دو طرفہ سیاحت کے فروغ کے رائے سازوں کے دوروں کے تبادلے۔ مینجمنٹ ، مارکیٹنگ ، پرموشن اور ڈیسٹینیشن ڈیولپمنٹ کے شعبوں میں تجربات کا تبادلہ ۔ دونوں ملکوں کوپر کشش سیاحتی منزلوں کے طور پر فروغ دینے کے لئے فلم سیاحت کے ذریعے باہمی تعاون کو فروغ دینا۔ محفوظ، قابل عزت اور پائیدار سیاحت کو فروغ دینا۔ دونوں ملکوں کے درمیان سیاحت کے تحریک کو آسان بنانا۔ رومانیہ ہندوستان کے لئے ایک اہم سیاحتی مارکیٹ ہے۔ 2017 میں رومانیہ سے لگ بھگ 11844 سیاح ہندوستان آئے۔ رومانیہ کے ساتھ مفاہمت نامہ پر دستخط سے سیاحوں کی آمدورفت میں اضافہ ہوگا۔ پس منظر ہندوستان اور رومانیہ کے درمیان مضبوط سفارتی اور طویل معاشی تعلقات ہیں۔ دونوں ملک اب موجودہ رشتوں کو مزید مستحکم کرنے کے خواہشمند ہیں ۔ لہذا دونوں ملکوں کے سیاحت کی وزارت نے ایک مفاہمت نامہ پر دستخط کئے ہیں ۔ تاکہ سیاحت کے شعبے میں تعاون میں مزید اضافہ ہو اور یہ زیادہ مستحکم ہوں ۔
وزیر اعظم جناب نریندر مودی اور نیدر لینڈ کے وزیر اعظم عالی جناب مارک روٹے کے درمیان فون پر بات چیت

وزیر اعظم جناب نریندر مودی نے آج نیدر لینڈ کے وزیر اعظم عالی جناب مارک روٹے کے ساتھ فون پر بات کی۔ دونوں رہنماؤں نے ہندوستان-نیدر لینڈ کے دو طرفہ تعلقات پر تبادلہ خیال کیا، جن میں پانی پر منصوبہ بند پارٹنرشپ، زراعت کے کلیدی شعبے میں تعاون، ہائی ٹیک اور ابھرتے ہوئے شعبوں میں دو طرفہ تعاون کے امکانات شامل ہیں۔ دونوں رہنماؤں نے ہندوستان-یورپی یونین تعلقات، ہند-بحر الکاہل میں ہم آہنگی اور تعاون سمیت علاقائی اور عالمی مسائل پر بھی تبادلہ خیال کیا۔ باقاعدگی کے ساتھ اعلیٰ سطحی دوروں اور بات چیت کے ذریعہ حالیہ برسوں میں ہندوستان-نیدر لینڈ کے تعلقات نے زبردست رفتار حاصل کی ہے۔ دونوں وزرائے اعظم نے 09 اپریل 2021 کو ایک ورچوئل سمٹ کا انعقاد کیا تھا اور باقاعدگی سے بات کرتے رہے ہیں۔ ورچوئل سمٹ کے دوران نیدر لینڈ کے ساتھ ’پانی پر منصوبہ بند پارٹنرشپ‘ کا آغاز کیا گیا۔ موجودہ سال میں، ہندوستان اور نیدر لینڈ مشترکہ طور پر سفارتی تعلقات کے قیام کے 75 سال کی یادگار منا رہے ہیں۔ اس خصوصی سنگ میل کا جشن 4 تا 7 اپریل 2022 کو صدر جمہوریہ ہند کے نیدر لینڈ کے سرکاری دورے کے ساتھ منایا گیا۔
ٹی ای آر آئی  عالمی پائیدار ترقی چوٹی کانفرنس میں وزیر اعظم کے افتتاحی  خطبے کا متن

مجھے 21 ویں عالمی پائیدار ترقی چوٹی کانفرنس میں آپ کے ساتھ آکر خوشی ہورہی ہے، ماحولیات اور پائیدار ترقی اقتدار میں میرے بیس برسوں۔ پہلے گجرات اور اب قومی سطح پر، کے دوران میری توجہ کے اہم ترین معاملے رہے ہیں۔ دوستو ! ہم نے سنا ہے کہ لوگ ہمارے سیارے کو کمزور کہتے ہیں، لیکن سیارہ کمزور نہیں ہے۔ سیارے کے تئیں، فطرت کے تئیں ہمارے وعدے کمزور ہیں۔ 1972 کی اسٹاک ہوم کانفرنس کے بعد سے ان پچاس برسوں میں بہت کچھ کیا گیا ہے۔ لیکن بہت کم کہا گیا ہے۔ لیکن ہندوستان میں ہم نے الفاظ کو عملی جامہ پہنایا ہے۔ غریبوں کے لئے توانائی کی مساوی فراہمی ہماری ماحولیاتی پالیسی کا اہم عنصر رہی ہے۔ اجولا یوجنا کے ذریعہ 90 ملین کنبوں کو کھانا پکانے کی صاف ستھری توانائی فراہم کی گئی ہے۔ پی ایم کسم اسکیم کے تحت ہم نے کسانوں تک قابلِ تجدید توانائی پہنچائی۔ ہم کسانوں کو شمسی پینل نصب کرانے کے لئے حوصلہ افزائی کررہے ہیں جسے وہ استعمال کریں اور بقیہ توانائی گرڈ کو فروخت کریں۔ انفرادی سولر پمپ اور موجودہ پمپوں کو شمسی توانائی کا اہل بنانے کے لئے کام کیا جارہا ہے۔ دوستو! ایل ای ڈی بلب کی تقسیم کی ہماری اسکیم سات برسوں سے جاری ہے۔ اس سے سالانہ 220 ارب بجلی یونٹوں کی بچت ہوئی۔ 180 ارب ٹن کاربن ڈائی آکسائڈ اخراج کی روک تھام ہوئی۔ ہم نے نیشنل ہائیڈروجن مشن کے قیام کا اعلان کیا ہے۔ اس میں گرین ہائیڈروجن کو استعمال میں لایا جائے گا جو ہمارے مستقبل کے لئے ایک حوصلہ افزاء ٹیکنالوجی ہے۔ میں TERI جیسے اکیڈمک اور تحقیقی اداروں کو صلاح دیتا ہوں کہ وہ گرین ہائیڈروجن کے امکانات کو بروئے کار لانے کے لئے قابل عمل حل لے کر سامنے آئیں۔ دوستو! ہندوستان ایک بڑا متنوع ملک ہے، دنیا کی زمین کے 2.4 فی صد رقبے کے ساتھ ہندوستان میں تقریبا آٹھ فی صد پرجاتیاں موجودہیں۔ اس ایکولوجی کی حفاظت کرنا ہمارا فرض ہے۔ ہم اپنے پروٹیکٹڈ، ایریا نیٹ ورک کو مستحکم کررہے ہیں۔I ش ح۔رف۔س ا
پارلیمنٹ کے آئندہ  اجلاس  میں تمام  موضوعات پر تبادلۂ خیال کے لئے حکومت تیار ہے : وزیر اعظم

نئی دہلی، 30 جنوری / وزیر اعظم جناب نریندر مودی نے آج کہا ہے کہ حکومت ، پارلیمنٹ کے آئندہ بجٹ اجلاس میں تمام موضوعات پر تبادلۂ خیال کے لئے تیار ہے ۔ وہ آج یہاں ، پارلیمنٹ کے بجٹ اجلاس کے موقع پر خطاب کر رہے تھے ۔ پارلیمنٹ کا بجٹ اجلاس 31 جنوری ، 2020 ء سے شروع ہو رہا ہے ۔ اپنی تقریر میں وزیر اعظم نے زیادہ تر اراکین پارلیمنٹ کے مشوروں کا خیر مقدم کیا ، جس میں یہ کہا گیا ہے کہ بجٹ اجلاس کے دوران ملک میں موجود اقتصادی حالت پر توجہ دی جانی چاہیئے ۔ انہوں نے کہا کہ ‘‘ زیادہ تر اراکین نے ملک میں در پیش معاشی صورت حال پر تبادلۂ خیال کے لئے کہا ہے ۔ میں ان کے مشوروں کا خیر مقدم کرتا ہوں اور آپ کے مشورے کے مطابق ہمیں اقتصادی صورتِ حال پر تبادلۂ خیال کی ضرورت ہے ’’ ۔ وزیر اعظم نے تمام اراکین سے ، ملک کو موجودہ عالمی اقتصادی بحران سے کس طرح باہر نکالا جا سکتا ہے ، اس پر غور کرنے کی اپیل کی ۔ انہوں نے کہا کہ ‘‘ ہم عالمی پس منظر کو کس طرح ہندوستان کے حق میں بدل سکتے ہیں ، اس پر توجہ دینی چاہیئے ’’ ۔ انہوں نے مزید کہا کہ ‘‘ اس بجٹ اجلاس میں اور نئے سال کی ابتداء میں اگر ہم ملک کی معیشت کو صحیح سمت دے سکتے ہیں تو یہ ملک کے مفاد میں بہتر ہو گا ’’ ۔ اراکین کے ذریعہ اٹھائے گئے دوسرے موضوعات پر وزیر اعظم نے کہا کہ ‘‘ آپ کے ذریعہ اٹھائے گئے دوسرے اہم موضوعات پر مجھے اتفاق ہے ۔ میں یہ کہنا چاہوں گا کہ ایسے تمام موضوعات پر کھلی بحث ہونی چاہیئے ’’ ۔ مزید براں ، وزیر اعظم جناب مودی نے اراکین سے یہ اپیل کی کہ وہ یہ غور کریں کہ بجٹ اجلاس اور پارلیمنٹ کی پیداواریت بڑھانے میں کس قدر تعاون کر سکتے ہیں ۔ پارلیمنٹ کے گذشتہ دو اجلاسوں کا ذکر کرتے ہوئے وزیر اعظم نے کہا کہ ‘‘ یہ پارلیمنٹ اور اس کے اجلاس کی پیداواریت ہی ہے ۔ گذشتہ دو اجلاس کے دوران ہم نے پیداواریت میں اضافے کو دیکھا ہے اور اس کے حق میں بڑے پیمانے پر عوامی رسپانس ملا ہے ۔ بحیثیت عوامی نمائندہ ہماری یہ ذمہ داری ہے کہ ہم ایوان کی پیداواریت میں اضافہ کریں اور اس کے ساتھ ہی تمام موضوعات پر کھلے ذہن سے تبادلۂ خیال کریں ۔ اس میٹنگ میں تمام پارٹیوں کے اراکین پارلیمنٹ کے ساتھ وزیر دفاع جناب راج ناتھ سنگھ ، پارلیمانی امور کے وزیر جناب پرہلاد جوشی، پارلیمانی امور کے وزیر مملکت جناب ارجن رام میگھوال اور جناب وی مرلی دھرن نے شرکت کی ۔
راجیہ سبھا میں نئے وزراء کا تعارف کراتے ہوئے وزیر اعظم کے بیان  کابنیادی متن

نئی دہلی،19؍جولائی2021: عزت مآب صدر نشیں جی، آپ نے مجھے وزارت کے نئے ممبروں کا اس ایوان میں تعارف کرانے کے لئے حکم دیا ہے۔ آج ایک ایسا موقع ہے ایوان کا، جبکہ ملک کے دیہی پس منظر رکھنے والے کسان خاندانوں کے بچے آج وزیر بننے کے بعداِس باوقار ایوان میں اُن کا تعارف ہورہا ہے، تو کچھ لوگوں کو بڑی تکلیف ہورہی ہے۔ آج اس ایوان میں جو خواتین وزیر بنی ہیں،ان کا تعارف ہورہا ہے۔ وہ کون سی خاتون مخالف ذہنیت ہےکہ جس کی وجہ اِس ایوان میں ان کا نام بھی سننے کو تیار نہیں ہیں، ان کا تعارف کرانے کو تیار نہیں ہیں۔ عزت مآب صدر نشیں جی، بہت بڑی تعداد میں درج فہرست قبائل کے ہمارے پارلیمنٹ کے ممبر ساتھی وزیر بنے ہیں۔ ہمارے ملک کے عوام کے تعلق سے ایسا کون سا غصے کا جذبہ ہے کہ قبائلی وزرا ء کا تعارف اس باوقار ایوان میں ہو، یہ بھی ان کو پسند نہیں آرہا ہے۔ عزت مآب صدر نشیں جی، اس ایوان میں بہت بڑی تعداد میں دلت وزراء کا تعارف ہورہا ہے۔ دلت سماج کے نمائندوں کا نام سننے کو یہ تیار نہیں ہیں۔ یہ کون سی ذہنیت ہے جو دلتوں کی عزت کرنے کو تیار نہیں ہیں، قبائلیوں کی عزت کرنے کو تیار نہیں ، کسانوں کے بیٹے کی عزت کرنے کو تیار نہیں۔ یہ کون سی ذہنیت ہے جو خواتین کی عزت کرنے کو تیار نہیں۔ اس طرح کی مخدوش ذہنیت پہلی بار ایوان نے دیکھی ہے۔ اور اسی لیے عزت مآب صدر نشیں جی، آپ نے تعارف کرانے کے لئے جو موقع دیااس کے لئے میں آپ کا شکر گزار ہوں، لیکن عزت مآب صدر نشیں جی، وزارت میں نو تقرر شدہ ممبروں کو راجیہ سبھا میں متعارف سمجھا جائے۔
بالی کے دورے سے قبل جی 20 لیڈروں کے سربراہی اجلاس کے لیے روانگی کے وقت وزیر اعظم کا بیان

میں 14-16 نومبر 2022 تک بالی میں17ویں جی 20 سربراہی اجلاس میں شرکت کے لیے ، انڈونیشیا کے دورے پر جارہا ہوں ، جس کی صدارت انڈونیشیا کرے گی۔ بالی سربراہی اجلاس کے دوران، میں جی 20 کے دیگر رہنماؤں کے ساتھ عالمی تشویش کے اہم مسائل، جیسے عالمی ترقی، خوراک اور توانائی کی حفاظت، ماحولیات، صحت، اور ڈیجیٹل تبدیلی کو بحال کرنے پر وسیع بات چیت کروں گا۔ جی 20 سربراہی اجلاس کے موقع پر، میں کئی دیگر شریک ممالک کے رہنماؤں سے ملاقات کروں گا، اور ان کے ساتھ ہندوستان کے باہمی تعلقات میں پیش رفت کا جائزہ لوں گا۔ میں 15 نومبر 2022 کو بالی میں ایک استقبالیہ میں ہندوستانی برادری سے خطاب کرنے کا بھی منتظر ہوں۔ ہمارے ملک اور شہریوں کے لیے یہ لمحات بہت اہمیت کے حامل رہیں گے کہ ، انڈونیشیا کے صدر جوکو ود وڈو بالی سربراہی اجلاس کی اختتامی تقریب میں جی20کی صدارت ہندوستان کے حوالے کریں گے۔ ہندوستان یکم دسمبر 2022 سے باضابطہ طور پرجی 20 کی صدارت سنبھالے گا۔ میں اگلے سال جی 20 اجلاس میں جی 20 ممبران اور دیگر مہمانوں کو اپنی طرف سے ذاتی طور پر دعوت بھی دوں گا۔ جی 20 چوٹی کانفرنس میں اپنی بات چیت کے دوران، میں ہندوستان کی کامیابیوں اور عالمی چیلنجوں سے اجتماعی طور پر نمٹنے کے لیے ہمارے غیر متزلزل عزم کو اُجاگر کروں گا۔ ہندوستان کی جی 20 صدارت ‘‘واسودھائیوا کٹمبکم’’یا ‘‘ایک زمین ایک خاندان ایک مستقبل’’ کے تھیم پر مبنی ہوگی، جو سب کے لیے مساوی ترقی اور مشترکہ مستقبل کے پیغام کو اُجاگر کرتی ہے۔
بین الاقوامی یوم یوگا کے موقع پر وزیراعظم نے رانچی میں یوگا مشقوں کی قیادت کی

نئی دہلی،21جون :وزیراعظم ، جناب نریندرمودی نے بین الاقوامی یوم یوگا کے موقع پرآج رانچی میں بڑے پیمانے پرکی جانے والی یوگا مشقوں میں شرکت کی ۔ یوگا اجلاس سے فوراپہلے وزیراعظم نے اپنی تقریرشروع کرتے ہوئے کہاکہ‘‘ہماری نعرہ یوگا برائے امن ہم آہنگی اورترقی ہوناچاہیئے ’’ اس موقع پرہرایک کو مبارکباد دیتے ہوئے انھوں نے میڈیا کے افراد اور سوشل میڈیا سے وابستہ تمام افراد کی اس رول کے لئے ستائش کی جو انھوں نے یوگا کا پیغام پھیلانے میں اداکیاہے ۔ وزیراعظم نے کہاکہ اب وہ جدید یوگا کا پیغام شہروں سے گاوؤں اور غریبوں نیز قبائلی طبقو ں کے گھروں تک لے جاناچاہتے ہیں ۔ انھوں نے اس بات پرزوردیاکہ یوگا غریبوں اورقبائلیوں کی زندگی کا حصہ بننا چاہیئے کیونکہ بیماری کی وجہ سے یہی لوگ سب سے زیادہ پریشان ہوتے ہیں ۔ وزیراعظم نے کہاکہ بدلتے ہوئے وقت کے ساتھ ساتھ ہمارا فوکس بھی بیماری کی روک تھام کے ساتھ ساتھ صحت مندی پرہوناچاہیئے ۔ انھوں نے کہاکہ یوگاسے ہمیں طاقت ملتی ہے ۔ انھوں نے کہاکہ یہ یوگا اورقدیم ہندوستانی فلسفے کا جذبہ ہے ۔ وزیراعظم نے کہاکہ یوگا صرف ان مشقوں کا نام نہیں ہے جوہم زمین یاچٹائی پرتھوڑی دیر کے لئے کرتے ہیں ۔ انھو ںنے کہا کہ یوگا کا مطلب ہے نظم وضبط اور لگن اور اس پرہمیں زندگی بھرعمل کرناچاہیئے ۔ وزیراعظم نے کہاکہ یوگا عمر ، رنگ ، نسل ، طبقے ، افکار ، ذات پات امیر یا غریب ، ملک یا سرحد کی قید سے ماوراہے ۔ انھوں نے کہاکہ یوگا کا تعلق ہرایک سے ہے ۔ وزیراعظم نے کہاکہ آج ڈرائنگ روم سے بیڈروم تک پارکوں سے اسپورٹس کمپلکس تک اورسڑکوں سے صحت مراکز تک یوگا نے ہرایک انسان کی توجہ اپنی طرف مبذول کرائی ہے ۔ جناب نریندرمودی نے کہاکہ یوگا قدیم بھی اورجدید بھی ہے ۔ انھوں نے کہاکہ یہ مسلسل بھی ہے اور تبدیل ہونے والا بھی ۔ جناب نریندرمودی نے کہاکہ صدیوں سے یوگا کا جذبہ ایک ہی رہاہے ۔ یعنی صحت مند جسم ، مضبوط دماغ ، اتحاد کا جذبہ ۔ انھوں نے کہاکہ یوگا معلومات ، کام اورلگن کا مکمل امتزج ہے ۔ وزیراعظم نے کہاکہ کیونکہ دنیا یوگا کو اپنارہی ہے ، اس لئے ہمیں اس موضوع سے متعلق تحقیق پربھی زوردیناچاہیئے ۔ انھوں نے کہاکہ یوگا ہمیں ادبیات ،فیزیوتھریپی اورمصنوعی ذہانت جیسے نظاموں سے منسلک کرتاہے ۔
وزیراعظم جناب نریندر مودی نے میاں محمد شہباز شریف کو پاکستان  کے وزیراعظم کی حیثیت سے ان کے انتخاب پر مبارک باد دی ہے

وزیراعظم جناب نریندر مودی نے عالی جناب میاں محمد شہباز شریف کو پاکستان کے وزیراعظم کی حیثیت سے ان کے انتخاب پر مبارک باد دی ہے۔ جناب مودی نے کہا کہ بھارت خطے کو دہشت گردی سے پاک رکھنے میں امن اور استحکام کا خواہش مند ہے تاکہ دونوں ممالک اپنے ترقیاتی چیلنجوں پر توجہ مرکوز کرسکیں۔ ایک ٹوئیٹ میں وزیراعظم نے کہا: ’’ پاکستان کے وزیراعظم کی حیثیت سے عالی جناب میاں محمد شہباز شریف کو ان کے انتخاب پر مبارک باد ۔ بھارت اس خطے کو دہشت گردی سے پاک رکھنے میں امن و استحکام کا خواہش مند ہے تاکہ ہم اپنے ترقیاتی چیلنجوں پر توجہ مرکوز کرسکیں اور اپنی عوام کی فلاح و بہبود اور خوشحال کو یقینی بناسکیں۔‘‘
وزیر اعظم 13؍اکتوبر کو ہماچل پردیش میں اُونا اور چمبا کا دورہ کریں گے

وزیر اعظم جناب نریندر مودی 13اکتوبرکو ہماچل پردیش کا دورہ کریں گے۔ اُونا میں وزیر اعظم اُونا ہماچل ریلوے اسٹیشن سے وندے بھارت ایکسپریس کو ہری جھنڈی دکھائیں گے۔اس کے بعد ایک عوامی تقریب میں وزیر اعظم آئی آئی آئی ٹی اُنا قوم کو وقف کریں گے اور اُونا میں ہی بلک ڈرگ پارک کا سنگ بنیاد رکھیں گے۔ بعد ازاں چمبا میں وزیر اعظم دو ہائیڈرو پاور پروجیکٹوں کا سنگ بنیاد رکھیں گے اور ہماچل پردیش میں پردھان منتری گرام سڑک یوجنا(پی ایم جی ایس وائی)-IIIکا آغاز کریں گے۔ اُونا میں وزیر اعظم وزیر اعظم کے آتم نر بھر بھارت کی کال نے سرکار کی مختلف نئی پہلوں کی حمایت کے توسط سے ملک کو کئی شعبوں میں خود کفیل بنانے کی سمت میں تیزی کے ساتھ آگے بڑھایا ہے۔ ایسا ہی ایک اہم سیکٹر دواسازی کا ہے اور اس سیکٹر میں خود کفالت کے لئے وزیر اعظم اُونا ضلع کے ہرولی میں بلک ڈرگ پارک کا سنگ بنیاد رکھیں گے، جس سے 1900کروڑ روپے سے زیادہ کی لاگت سے تعمیر کیا جائے گا۔پارک اے پی آئی درآمدات پر انحصار کو کم کرنے میں مدد کرے گا۔اس میں تقریباً 10,000کروڑ روپے کی سرمایہ کاری ہونے کی امید ہے اور20,000سے زیادہ لوگوں کو اس سے روزگار فراہم ہوگا۔ یہ خطے میں اقتصادی سرگرمیوں کو بھی بڑھاوا دے گا۔ وزیر اعظم ہندوستانی اطلاعاتی ٹیکنالوجی ادارہ (آئی آئی آئی ٹی)اُونا قوم کو وقف کریں گے۔ اس کا سنگ بنیاد 2017میں وزیر اعظم نے رکھا تھا۔موجود قت میں اس ادارے نے 530 سے زیادہ طلباء زیر تعلیم ہے۔ وزیر اعظم نئی وندے بھارت ایکسپریس کو بھی ہر ی جھنڈی دکھائیں گے۔امب اندورا سے نئی دہلی کے لئے چلنے والی یہ ملک میں شروع کی جانے والی چوتھی وندے بھارت ٹرین ہوگی۔پہلے کے مقابلے میں یہ ایک جدید ایڈیشن ہے، جو بہت ہلکا ہے اور کم مدت میں اعلیٰ رفتار تک پہنچنے میں اہل ہے۔ یہ محض 52سیکنڈمیں 100کلومیٹر؍گھنٹےکی رفتار پکڑ لیتی ہے۔ ٹرین کی شروعات سے خطے میں سیاحت کو بڑھاوا ملنے اور سفرکا ایک آرام دہ اور تیز طریقہ کار مہیا کرنے میں مدد ملے گی۔ چمبا میں وزیر اعظم وزیر اعظم دو ہائیڈرو پاور پروجیکٹوں-48میگا واٹ کا چھنجو-IIIہائیڈرو پاور پروجیکٹ اور30میگاواٹ کا دیو تھل چھنجو ہائیڈرو پاور پروجیکٹ کا سنگ بنیاد رکھیں گے۔ان دونوں پروجیکٹوں سے سالانہ 270ملین یونٹ بجلی پیدا ہوگی اور ان پروجیکٹوں سے ہماچل پردیش کو تقریباً 110کروڑ روپے کی سالانہ آمدنی حاصل ہونے کی امید ہے۔ وزیر اعظم ریاست میں تقریباً 3125کلو میٹر سڑکوں کی جدید کاری کے لئے ہماچل پردیش میں پردھان منتری گرام سڑک یوجنا(پی ایم جی ایس وائی) کا بھی آغاز کریں گے۔ ریاست کے 15سرحدی اور دور دراز کے بلاکوں میں 440کلو میٹر سڑکوں کی جدید کاری کے لئے مرکزی سرکار نے 420کروڑ روپے سے زیادہ کی منظوری دی ہے۔
وزیراعظم وگیان بھون میں سی پی ایس ای کے اجتماع سے خطاب کریں گے

نئیدہلی۔ 08 اپریل 2018؛ وزیر اعظم جناب نریندر مودی 9 اپریل 2018 کو نئی دلی کے وگیان بھون میں پبلک سیکٹر کے کاروباری ادروں کے اجتماع سے خطاب کریں گے اور اس وزارت کے سینئر افسران سے ملاقات کریں گے۔ اس موقع پر پبلک سیکٹر کے مرکزی کاروباری اداروں کے بہترین طریقۂ کار پر مستقبل کے پرزینٹیشن بھی پیش کیے جائیں گے۔ بعد ازاں سہ پہر کو کارپوریٹ انتظامیہ فروغ وسائل انسانی کے انتظام ، فائنینشیل ری انجینئرنگ اور جدت طرازی جیسے موضوعات پر پرزینٹیشن بھی وزیراعظم کو پیش کیے جائیں گے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیر اعظم نے نئی دہلی کے لال قلعہ میں لائٹ اینڈ ساؤنڈ شو کی تعریف کی

وزیر اعظم جناب نریندر مودی نے نئی دہلی کے لال قلعہ میں لائٹ اینڈ ساؤنڈ شو کی جھلکیاں شیئر کی ہیں۔ ثقافت و سیاحت کے مرکزی وزیر جناب جی کشن ریڈی کے ایک ٹویٹ کا اشتراک کرتے ہوئے، وزیر اعظم نے ٹویٹ کیا؛ " لال قلعہ جانے کی ایک اضافی وجہ! ہماری تاریخ اور ورثے کو یاد کرنے کا ایک معلوماتی اور جدید طریقہ۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم نے کرۂ ارض کے مالا مال  حیاتیاتی تنوع کے تحفط کا عہد دوہرایا

نئی دہلی، 5 جون، 2020،عالمی یوم ماحولیات کے موقع پر وزیراعظم جناب نریندر مودی نے اپنے ایک ٹوئیٹ میں کہا ہے کہ‘‘ #عالمی یوم ماحولیات کے موقع پر ہم اپنا یہ عہد دوہراتے ہیں کہ ہم اپنے کرہ ارض کے مالا مال حیاتیاتی تنوع کا تحفظ کریں گے۔ آئیے ہم سب اجتماعی طور پر وہ سب کچھ کریں، جو اُن نباتات اور حیوانات کے تحفظ کے لئے ہم سے ممکن ہو سکے، جن کے ساتھ ہم اس سرزمین میں بستے ہیں۔ خدا کرے کہ ہم آنے والی پیڑھیوں کے لئے ایک بہتر کرہ ارض چھوڑ سکیں’’۔ م ن۔ک ا۔
وزیر اعظم نے نندور بار حادثے میں ہونے والی ہلاکتوں پر اظہار تعزیت کیا

نئی دہلی،19 جولائی 2021 وزیر اعظم جناب نریندر مودی نے مہاراشٹر کے نندوربار کے علاقے میں ایک حادثے میں ہلاک ہونے والے افراد کیلئے اظہار تعزیت کیا ہے۔انہوں نے حادثے میں زخمی ہونے والے افراد کی جلد صحت یابی کیلئے دعا بھی کی۔انہوں نے مہلوکین کے نزدیکی ورثاء کیلئے وزیر اعظم کے امدادی فنڈ سے دو ۔دو لاکھ روپے اور زخمی ہونے والوں کیلئے 50 ہزار روپے کی امدادی رقم کا اعلان کیا۔ ایک ٹوئیٹ میں وزیر اعظم نے کہا : نندوربار ،مہاراشٹر سے المناک خبر ۔میری طرف سے ان لوگوں کو اظہار تعزیت جنہوں نے اس المناک حادثے میں اپنے اقربا کو کھویا ہے۔زخمی ہونے والے افراد کیلئے میری دعائیں ۔حادثے میں ہلاک ہونے والے ہر فرد کے نزدیکی ورثا ء کو وزیر اعظم امدادی فنڈ سے دو۔دو لاکھ روپے کی امدادی رقم دی جائے گی۔جو لوگ زخمی ہوئے ہیں ان کو 50۔50 ہزار روپے دئے جائیں گے۔ ( ش ح۔س ب۔م ش) .
وزیراعظم نریندرمودی نے ملک میں پہلا ہرگھر جل سرٹیفائیڈ ضلع بننے کے لیے مدھیہ پردیش کے برہان پورکے شہریوں کو مبارک باد دی

وزیراعظم جناب نریندرمودی نے ملک میں پہلا ہر گھر جل سرٹیفائیڈ ضلع بننے کے لیے مدھیہ پردیش کے برہان پور کے شہریوں کو مبارک باد دی ہے۔ جل شکتی کے مرکزی وزیر جناب گجیندرسنگھ شیخاوت کی طرف سے ٹوئٹ کیے گئے ایک جواب میں وزیراعظم سے کہا : ‘‘اس اہم کامیابی کے لیے برہان پور کے میرے بھائیوں اوربہنوں کو دلی مبارک باد،یہ عوام کے اجتماعی اور سچے جذبے کے علاوہ جے جے ایم ٹیم کی طرف سے کی گئی مشن موڈ کوششوں کے علاوہ شیوراج سنگھ چوہان سنگھ کے زیرنگرانی ایم پی حکومت کے بغیر ممکن نہیں تھا۔’’
وزیراعظم نریندرمودی نے بھارت کے سابق چیف جسٹس  آر سی لاہوتی کے انتقال پر تعزیت کا اظہار کیا

وزیراعظم جناب نریندر مودی نے آج بھارت کے سابق چیف جسٹس آر سی لاہوتی کے انتقال پر گہرے رنج وغم اور تعزیت کا اظہار کیا ہے۔ ایک ٹویٹ میں ، وزیراعظم نے کہا: ‘‘ بھارت کے سابق چیف جسٹس جناب آر سی لاہوتی کے انتقال سے انہیں دکھ ہوا ہے۔ انہیں عدلیہ کے تئیں ان کے غیرمعمولی تعاون کے لئے یاد رکھا جائے گا۔ انہوں نے محروم لوگوں کے لئے تیزی سے اورجلد انصاف کو یقینی بنانے پر زور دیا۔ میں ان کے انتقال پر ان کے کنبے کے ا فراد اور ان کے خیرخواہوں کے تئیں تعزیت کااظہار کرتا ہوں۔ اوم شانتی ’’۔
وزیر اعظم کا ردر پور ، اترا کھنڈ کا دورہ 
وزیر اعظم مربوط کو آپریٹیو ڈیولپمنٹ پروجیکٹ لانچ کریں گے

نئی دلّی ، 14 فروری ؍وزیر اعظم جناب نریندر مودی 14 فروری ، 2019 کو ردر پور ، اترا کھنڈ کا دورہ کر رہے ہیں ۔ اپنے دورے کے دوران وہ ریاستی مربوط کو آپریٹیو ڈیولپمنٹ پروجیکٹ لانچ کریں گے اور دین دیال اپادھیائے بہبود اسکیم کے تحت منتخبہ استفادہ کنندگان کو قرض کے چیک تقسیم کریں گے ۔ مربوط کو آپریٹیو ڈیولپمنٹ پروجیکٹ کا مقصد اترا کھنڈ کی دیہی اقتصادیات کو کو آپریٹیو ، فارم اور متعلقہ شعبوں کی بہتری کے ذریعہ فروغ دینا ہے ۔ اس سے اترا کھنڈ کے پہاڑی علاقوں کے زراعت اور اس سے متعلقہ سرگرمیوں میں ملوث لوگوں کی لاچاری پر مبنی نقل مکانی کی نگرانی کرنے میں مدد ملے گی ۔ وزیر اعظم اترا کھنڈ کے وزیر اعلیٰ کو ریاستی حکومت کے لئے مذکورہ پروجیکٹ کے تحت نیشنل کو آپریٹیو ڈیولپمنٹ کو آپریشن کی منتقلی کے لئے 100 کروڑ روپئے کا ایک چیک بھی پیش کریں گے ۔ وزیر اعظم دین دیال اپادھیائے کسان بہبودی اسکیم کے تحت منتخبہ استفادہ کنندگان کو قرض کے چیک بھی تقسیم کریں گے۔ اترا کھنڈ حکومت کی اس اسکیم کے تحت کسانوں کو ایک لاکھ روپئے تک کے دوفیصد کی نتہائی کم شرح سود پر کثیر مقصدی قرض فراہم کرائے جائیں گے یہ اسکیم 2022 تک کسانوں کی آمدنی کو دو گنا کرنے کے نشانے کی جانب ایک انتہائی اہم قدم ہے ۔ وزیر اعظم نے اس سے قبل 7 نو مبر ، 2018 کو بھارتی فوج اور آئی ٹی بی پی کے ساتھ دیوالی منانے کے لئے ہرسل ، اترا کھنڈ کا دورہ کیا تھا اور انہوں نے 7 اکتوبر ، 2018 کو دہرہ دون میں ’ ڈیسٹی نیشن اترا کھنڈ : انویسٹرس سمٹ 2018 سے خطاب کیا تھا ۔ ۔ ۔ ۔ ۔ ۔ ۔
وزیر اعظم نے فنکار آیوش کنڈل سے ملاقات کی

وزیر اعظم جناب نریندر مودی نے آج فنکار آیوش کنڈل سے ملاقات کی۔ انہوں نے کہا کہ آیوش کنڈل سے ملاقات کرنا، میرے لیے ناقابل فراموش لمحہ ہے۔ انہوں نے لوگوں سے دِویانگ فنکار کی پینٹنگ دیکھنے کی بھی اپیل کی ہے۔ اپنے سلسلہ وار ٹویٹس میں، وزیر اعظم نے کہا: ’’آج @aayush_kundal سے ملنا میرے لیے ایک ناقابل فراموش لمحہ بن گیا۔ آیوش نے جس طرح پینٹنگ میں مہارت حاصل کی اور اپنے جذبات کو پیر کی انگلیوں سے شکل و صورت عطا کی، وہ ہر کسی کے لیے حوصلہ کا باعث بننے والا ہے۔ لگاتار حوصلہ ملتا رہے، اس لیے میں انہیں ٹوئٹر پر فالو کر رہا ہوں۔‘‘ ’’آپ تمام لوگوں سے اپیل کرتا ہوں کہ آپ @aayush_kundal کی پینٹنگ کو ضرور دیکھیں۔ آیوش نے اپنی پینٹنگ کے لیے ایک یو ٹیوب چینل بھی بنایا ہے، جس میں ان کی زندگی کے الگ الگ رنگ شامل ہیں۔ ان کے چینل کا لنک ہے۔‘‘